**Tárgy: Partnerségi tájékoztatás – véleményezési szakasz**

Tisztelt Erzsébetvárosi Polgárok!

Ezúton tájékoztatjuk Erzsébetváros lakosságát, valamint az érintett érdekképviseleti, civil- és gazdálkodó tervező szervezeteket, egyházakat, környezetvédelmi egyesületeket, hogy Erzsébetváros Önkormányzata Képviselő-testületének 25/2017 (X.09.) sz. **Erzsébetváros Településképvédelmi Rendeletének (a továbbiakban: ETKR) jogharmonizációja,** **továbbá tárgyi rendelet egyes előírásainak pontosítása, illetve a helyi védett épületek listájának bővítése szükséges.**

Erzsébetváros Önkormányzata Képviselő-testületének 17/2017. (VI.22.) Partnerségi rendelet 2.§ (2) alapján **a honlapon -jelen tájékoztatás kiadásával egyidejűleg- megjelenik a véleményezendő dokumentáció, illetve a témában tartandó online lakossági fórum tervezett időpontja is.**

A Partnerségi rendelet 3.§. (1) alapján a Partnerek a 3.§ (2) bekezdésben megadott határidőig véleményt nyilváníthatnak, javaslatot, észrevételt tehetnek a következő módokon:

a) írásos észrevételt a Budapest Főváros VII. kerület Erzsébetváros Önkormányzat Polgármesterének történő megküldésével,

b) elektronikus levélben történő megküldéssel a **koncepcio.strategia@erzsebetvaros.hu** e-mail címre.

Az észrevételeket, javaslatokat 3.§. (2) pont alapján, a lakossági fórum időpontjától számított **8 napon belül** lehet papír alapon vagy elektronikusan megtenni.

Budapest, 2022. 07. 12.

**Niedermüller Péter**

polgármester